open-index/open-wikipedia-markdown huggingface dataset:
মেহেদী হাসান রয়েল

**মেহেদী হাসান রয়েল** (জন্ম: ১ জানুয়ারি ১৯৯৮; **মেহেদী হাসান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।

বাংলাদেশী ফুটবল ক্লাব দিপালীর যুব পর্যায়ের হয়ে খেলার মাধ্যমে রয়েল ফুটবল জগতে প্রবেশ করেছেন এবং পরবর্তীকালে বিজেএমসি এবং বাড্ডার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বিজেএমসির হয়ে তিনি ১৪ ম্যাচে অংশগ্রহণ করেছেন। পরবর্তীকালে, তিনি মুক্তিযোদ্ধা সংসদের হয়ে খেলেছেন। ২০২১–২২ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব ঢাকা আবাহনীতে যোগদান করেছেন।

২০১৫ সালে, রয়েল বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

## প্রারম্ভিক জীবন
মেহেদী হাসান রয়েল ১৯৯৮ সালের ১লা জানুয়ারি তারিখে বাংলাদেশের মাগুরা জেলায় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মোহাম্মদপুর বরাকটিয়া এস এ দাখিল মাদ্রাসা হতে দাখিল পরীক্ষায় এবং আমিনুর রহমান ডিগ্রি কলেজ থেকে এইচ এস সি পরীক্ষায় উত্তীর্ণ হয়েছেন। তিনি কুষ্টিয়ায় ইসলামী বিশ্ববিদ্যালয়ের আইন বিভাগে অধ্যয়ন করেছেন।

## আন্তর্জাতিক ফুটবল
রয়েল বাংলাদেশ অনূর্ধ্ব-১৯ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।

২০২১ সালের ২৭শে মার্চ তারিখে, ২৩ বছর ৩ মাস ২৭ দিন বয়সে, রয়েল নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় সুমন রেজার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ৩ নম্বর জার্সি পরিধান করে একজন কেন্দ্রীয় আক্রমণভাগের খেলোয়াড় হিসেবে খেলেছেন। ম্যাচটি ০–০ গোলে ড্র হয়েছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:মাগুরা জেলার ব্যক্তি
বিষয়শ্রেণী:বিজেএমসি দলের ফুটবলার
বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:খুলনা বিভাগের ক্রীড়াবিদ
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:খুলনা বিভাগের ফুটবলার
রুপাল উপত্যকা

**রূপাল উপত্যকা** () একটি উপত্যকা যা পাকিস্তানের গিলগিত-বালতিস্তানের আস্তোর জেলায় অবস্থিত। এটি নাঙ্গা পর্বতের দক্ষিণ দিকে অবস্থিত এবং আস্তোর উপত্যকা দিয়ে এতে প্রবেশ করা যায়, যা গিলগিতের  দক্ষিণে অবস্থিত।
## রূপাল উপত্যকায় অবস্থিত চূড়া

*নাঙ্গা পর্বত
*রূপাল চূড়া
*শাইগিরি
*লাইলা চূড়া (রূপাল উপত্যকা)

## তথ্যসূত্র

## বহিঃসংযোগ
* উত্তর পাকিস্তান - গুগল আর্থে বিস্তারিত প্লেসমার্ক 

বিষয়শ্রেণী:আস্তোর জেলা
বিষয়শ্রেণী:গিলগিত-বালতিস্তানের উপত্যকা
ওমর সুলতান ফাউন্ডেশন

**ওমর সুলতান ফাউন্ডেশন** একটি বাংলাদেশী দাতব্য সংস্থা যা সারা দেশের সুবিধাবঞ্চিত এবং মেধাবী শিক্ষার্থীদের বৃত্তি প্রদান করে।

উন্নত ও মানসম্পন্ন শিক্ষার জন্য এই ফাউন্ডেশন শীর্ষস্থানীয় বাংলাদেশী বিশ্ববিদ্যালয়গুলিতে সহায়তা প্রদান এবং সুবিধাবঞ্চিত শিক্ষার্থীদের আর্থিকভাবে সহায়তা করে। ইউনাইটেড কলেজ অব এভিয়েশন, সায়েন্স এ্যান্ড ম্যানেজমেন্ট এই ফাউন্ডেশনের অন্যতম সহযোগী প্রতিষ্ঠান।

## ইতিহাস
ফাউন্ডেশনটি এম নুরুল আমিন বাংলাদেশের চন্ডনাইশ থানাায় প্রতিষ্ঠা করেছিলেন। এর লক্ষ্যটি ছিল  বাংলাদেশ তৈরি করা এবং দক্ষ দেশ ও জাতি হিসাবে নিজেদের প্রচার করা।

ওমর সুলতান ফাউন্ডেশন কম্পিউটার ল্যাব, ব্যবসায়িক শিক্ষা অনুষদ, ঢাকা বিশ্ববিদ্যালয় এবং ওমর সুলতান ডেন্টাল ডিপার্টমেন্ট ইউএসটিসি, চট্টগ্রাম এই ফাউন্ডেশন থেকে পাওয়া অনুদানের মাধ্যমে প্রতিষ্ঠিত হয়েছে।

## কার্যক্রম
* মাইক্রো ক্রেডিট প্রোগ্রাম: গ্রামগুলোর অর্থনৈতিক অবস্থার উন্নয়নে সহায়তা করা।
* স্টুডেন্ট মাইক্রো ক্রেডিট প্রোগ্রাম: দরিদ্র, মেধাবী শিক্ষার্থীদের সহায়তা করা।
* যুব উন্নয়ন প্রকল্প: বেকার যুবকদের স্বাধীন হওয়ার ক্ষেত্রে সহায়তা করা।
* বৃত্তি: যে বুদ্ধিমান শিক্ষার্থীরা অর্থের জন্য পড়াশুনা করতে পারে না তাদের জন্য বৃত্তি প্রদান করা।
* বৃত্তিমূলক প্রশিক্ষণ: কর্মহীন সম্পূর্ণ বা আধা শিক্ষিত ছোট বাচ্চাদের জন্য বৃত্তিমূলক প্রশিক্ষণের ব্যবস্থা করা।
* চিকিৎসা পরিষেবা: স্বল্প আয়ের লোকদের জন্য স্বাস্থ্য পরিষেবা উপলভ্য করা।
* গ্রামীণ মানুষের জন্য আমদানি ভিত্তিক শিল্প প্রতিষ্ঠা করা।

## আরও দেখুন

* ইসলামিক ফাউন্ডেশন বাংলাদেশ
* গ্রামীণ ফাউন্ডেশন
* জাগো ফাউন্ডেশন

## তথ্যসূত্র

বিষয়শ্রেণী:বাংলাদেশ ভিত্তিক ফাউন্ডেশন
ইবাদাত

থাম্ব|ইবাদাত আরবি শব্দ। এর অর্থ হলো আনুগত্য, দাসত্ব, গোলামী, বন্দেগি ইত্যাদি। সুতরাং ইবাদাত মানে হচ্ছে বন্দেগি বা গোলামী করা। ইসলামি পরিভাষায় দৈনন্দিন জীবনের সব কাজ-কর্মে আল্লাহর বিধি-বিধান মেনে চলাকে ইবাদত বলা হয়। আল্লাহ কুরআনে ইরশাদ করেন- وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ অর্থাৎ আমি জিন ও মানবজাতিকে কেবল আমারই ইবাদত ছাড়া অন্য কোনো উদ্দেশ্যে সৃষ্টি করিনি। (সূরা যারিয়াত : আয়াত ৫৬)
**ইবাদাত** আরবি *আবদ* শব্দ থেকে এসেছে। এর অর্থ হলো আনুগত্য, দাসত্ব, গোলামী, বন্দেগি ইত্যাদি। সুতরাং ইবাদাত মানে হচ্ছে বন্দেগি বা গোলামী করা। ইসলামি পরিভাষায় দৈনন্দিন জীবনের সব কাজ-কর্মে আল্লাহর বিধি-বিধান মেনে চলাকে ইবাদত বলা হয়। আল্লাহ কুরআনে ইরশাদ করেন- وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ অর্থাৎ আমি জিন ও মানবজাতিকে কেবল আমারই ইবাদত ছাড়া অন্য কোনো উদ্দেশ্যে সৃষ্টি করিনি। (সূরা **যারিয়াত** : আয়াত ৫৬)

## ইবাদতের মূলনীতি
ইবাদত হলো সম্পূর্ণরূপে কুরআন-সুন্নাহ নির্ভর বিষয়। আল্লাহ কীভাবে কোন পদ্ধতিতে তাঁর দাসত্ব তথা ইবাদত পছন্দ করেন, তা কেবল কুরআন ও রাসুলুল্লাহ সুন্নাহ ব্যতীত অন্য কোনো মাধ্যমে জানা কারও পক্ষে সম্ভব নয়। তাই ইবাদাতের ক্ষেত্রে নব-উদ্ভাবন বা মনগড়া পদ্ধতির কোনো অবকাশ নেই। কেননা কীভাবে ইবাদত করলে আল্লাহ খুশি ও সন্তুষ্ট হবেন তা কুরআন ও সুন্নাহর মাধ্যমেই আল্লাহ তাঁর বান্দাদেরকে পরিপূর্ণরূপে জানিয়ে দিয়েছেন। তাই কুরআন ও সুন্নাহর পরিপূর্ণ অনুসরণই হলো ইবাদতের মূলনীতি।

## ইবাদত কী
ইবাদাত (عبادات) হলো ইবাদাহ এর বহুবচন।  ইবাদাহ একাধিক অর্থ থাকলেও এটি *ইসলামে উপাসনা পরিচালনার বিধি* বা * সমস্ত মুসলমানের নির্ধারিত বয়সের পরে ধর্মীয় উপাসনা কর্তব্য সম্পর্কে ইসলামী আইনশাস্ত্র (ফিকাহ) মেনে তাদের দেহ ও মন পরিচালিত করা*।

ইসলাম ধর্মে ইবাদত এর পাঁচটি স্তম্ভ রয়েছে। এই পাঁচটি বিষয়ের উপর দৃঢ় বিশ্বাস স্থাপন করা প্রত্যেক মুসলমানের জন্য ফরজ।
* ** কালেমা শাহাদাত:** কালেমা শাহাদাত বলতে বুঝানো হয়েছে কালেমায়ে শাহাদাত মুখে বলা (সাক্ষ্য দেওয়া) ও অন্তরে বিশ্বাস করা (বিশ্বাস)৷ এই বিশ্বাসকে বলা হয় "ঈমান"৷
* ** সালাত:** নামাজ বা সালাত হল ইসলাম ধর্মের প্রধান ইবাদাত। প্রতিদিন ৫ ওয়াক্ত নামাজ আদায় করা প্রত্যেক মুসলিমের জন্য আবশ্যক। ঈমান বা বিশ্বাসের পর নামাযই ইসলামের সবচেয়ে গুরুত্বপূর্ণ স্তম্ভ।
* ** যাকাত:** মুসলমানদের নির্ধারিত সীমার অধিক সম্পত্তি অর্জিত হলে তা হিজরি সনের ১ বছর ধরে সংরক্ষিত থাকলে মোট সম্পত্তির ২.৫ শতাংশ (২.৫%) বা ১/৪০ অংশ গরীব-দুঃস্থদের মাঝে বিতরণ করাই হলো যাকাত। 
* ** রোজা:** সুবহে সাদেক থেকে সূর্যাস্ত পর্যন্ত সকল প্রকার পানাহার, পাপাচার, কামাচার এবং সেই সাথে যাবতীয় ভোগ-বিলাস থেকেও বিরত থাকার নাম রোযা। ইসলামী বিধান অনুসারে, প্রতিটি প্রাপ্তবয়স্ক মুসলমানের জন্য রমজান মাসের প্রতি দিন রোজা রাখা ফরজ।
* ** হজ্জ:** শারীরিক ও আর্থিকভাবে সক্ষম প্রত্যেক মুসলমান নর-নারীর জন্য জীবনে একবার হজ্জ্ব সম্পাদন করা ফরজ বা আবশ্যিক। আরবি জিলহজ্জ্ব মাসের ৮ থেকে ১২ তারিখ হজ্জ্বের জন্য নির্ধরিত সময়।

## আরও দেখুন
* ইসলামি ধর্মতত্ত্ব

## তথ্যসূত্র

## বহিঃসংযোগ
* ইসলামে ইবাদাত
* ইসলামে ইবাদতের অর্থ 
* ইবাদাত 

বিষয়শ্রেণী:ইসলামি পরিভাষা
বিষয়শ্রেণী:ইসলামি আইন
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
মেরি রবিনসন

**মেরি থেরেস উইনিফ্রেড রবিনসন** (; বুর্ক; জন্ম: ২১ মে ১৯৪৪) একজন আইরিশ স্বতন্ত্র রাজনীতিবিদ, যিনি ১৯৯০ সালের ডিসেম্বর থেকে ১৯৯৭ সালের সেপ্টেম্বর পর্যন্ত আয়ারল্যান্ডের সপ্তম রাষ্ট্রপতি হিসেবে দায়িত্ব পালন করেন এবং প্রথম নারী হিসেবে এই পদে অধিষ্ঠিত হন। তিনি ১৯৯৭ থেকে ২০০২ সাল পর্যন্ত জাতিসংঘের মানবাধিকার বিষয়ক হাই কমিশনার এবং ১৯৬৯ থেকে ১৯৮৯ সাল পর্যন্ত ডাবলিন বিশ্ববিদ্যালয়ের সিনেটর হিসেবেও দায়িত্ব পালন করেন। তিনি প্রথম একাডেমিক, ব্যারিস্টার এবং প্রচারক হিসাবে খ্যাতি অর্জন করেন। তিনি ১৯৯০ সালের রাষ্ট্রপতি নির্বাচনে ফিয়ানা ফেইল দলের ব্রায়ান লেনিহান এবং ফাইন গেল দলের অস্টিন কারিকে পরাজিত করেন এবং লেবার পার্টি, ওয়ার্কার্স পার্টি এবং স্বাধীন সেনেটরকর্তৃক মনোনীত প্রথম স্বতন্ত্র প্রার্থী হন। তিনি আয়ারল্যান্ডের ইতিহাসে প্রথম নির্বাচিত রাষ্ট্রপতি যিনি ফিয়ানা ফেইলের সমর্থন পাননি।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের রাষ্ট্রপতি
বিষয়শ্রেণী:মানবাধিকার বিষয়ক জাতিসংঘের হাই কমিশনার
বিষয়শ্রেণী:জাতিসংঘের আইরিশ কর্মকর্তা
বিষয়শ্রেণী:আইরিশ ব্যারিস্টার
বিষয়শ্রেণী:আয়ারল্যান্ডের এলজিবিটিকিউ অধিকার কর্মী
বিষয়শ্রেণী:ডাবলিন বিশ্ববিদ্যালয়ের আচার্য
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:হার্ভার্ড ল স্কুলের প্রাক্তন শিক্ষার্থী
বিষয়শ্রেণী:আয়ারল্যান্ডীয় নারী সক্রিয়কর্মী
বিষয়শ্রেণী:আয়ারল্যান্ডীয় নারী আইনজীবী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:২০শ শতাব্দীর নারী শাসক
বিষয়শ্রেণী:২১শ শতাব্দীর আয়ারল্যান্ডীয় নারী
বিষয়শ্রেণী:নারী রাষ্ট্রপ্রধান
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:প্রথম নারী রাষ্ট্রপতি
বিষয়শ্রেণী:ইউরোপের নারী রাষ্ট্রপতি
বিষয়শ্রেণী:২০শ শতাব্দীর ইউরোপের রাষ্ট্রপতি
বিষয়শ্রেণী:২০শ শতাব্দীর নারী রাষ্ট্রপতি
অর্চনা সোরেং

**অর্চনা সোরেং** একজন ভারতীয় পরিবেশ কর্মী। তিনি ভারতের ওড়িশা রাজ্যের সুন্দরগড় জেলার রাজগঙ্গপুরের নিকট বিহাবন্ধ গ্রামের খরিয়া আদিবাসী সম্প্রদায়ের অন্তর্ভুক্ত এক নারী। তিনি জলবায়ু পরিবর্তন সম্পর্কে মানুষকে সচেতনতার কাজ করে যাচ্ছেন। এছাড়া আদিবাসী সম্প্রদায়ের ঐতিহ্যগত জ্ঞানের ভাণ্ডারকে এগিয়ে নিয়ে যাওয়া, এই বিষয়ে তথ্য সংগ্রহ, সংরক্ষণ এবং প্রচারের কাজ করে চলেছেন।

জাতিসংঘের সেক্রেটারি-জেনারেল দ্বারা প্রতিষ্ঠিত জলবায়ু পরিবর্তন সম্পর্কিত যুব উপদেষ্টা দলের সাত সদস্যের মধ্যে অর্চনা সোরেংকে নির্বাচিত করা হয়েছে। জাতিসংঘের যুব কৌশলের অংশ হিসাবে তিনি নির্বাচিত হন।

## পটভূমি

ওড়িশা রাজ্যের সুন্দরগড় জেলার রাজগঙ্গপুরের কাছে বিহাবন্ধ গ্রামে অর্চনা সোরেঙের বাল্যকাল কাটে। তিনি খরিয়া আদিবাসী সম্প্রদায়ভুক্ত। বাবার মৃত্যুর পরে তিনি একজন সক্রিয় পরিবেশ কর্মী হিসাবে অংশগ্রহণ করতে শুরু করেন। তিনি ভারতীয় ক্যাথলিক যুব আন্দোলনে সক্রিয় ভূমিকা নিয়েছেন।

তিনি টাটা সামাজিক বিজ্ঞান সংস্থা (টিআইএসএস)-র ছাত্র ইউনিয়নের সভাপতির পদেও ছিলেন। একসময় তিনি আদিবাসী কমিশনের জাতীয় আহ্বায়কের পদ অলঙ্কৃত করেন। এই আদিবাসী কমিশন সাধারণভাবে আদিবাসী যুব চেতনা মঞ্চ নামেও পরিচিত। এই চেতনা মঞ্চ আবার সর্বভারতীয় ক্যাথলিক বিশ্ববিদ্যালয় ফেডারেশনের (এআইসিইউএফ) অন্যতম নির্ভরযোগ্য মঞ্চ। বর্তমানে তিনি ওড়িশার বসুন্ধরা নামক সংস্থায় গবেষণা আধিকারিক হিসাবে কর্মরতা। বসুন্ধরা হলো ওড়িশার ভুবনেশ্বরের একটি অ্যাকশন রিসার্চ এবং পলিসি অ্যাডভোকেসি সংস্থা। এই সংস্থা প্রাকৃতিক সম্পদ নিয়ন্ত্রণ, আদিবাসীদের অধিকার এবং জলবায়ু সংক্রান্ত ন্যায় নিয়ে কাজ করে চলেছে।

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী
বিষয়শ্রেণী:ভারতীয় নারী পরিবেশবাদী
বিষয়শ্রেণী:সুন্দরগড় জেলার ব্যক্তি
বিষয়শ্রেণী:পাটনা বিশ্ববিদ্যালয়ের প্রাক্তন শিক্ষার্থী
নামিকা

**নামিকা** (জন্ম নাম **হানান হামদী** আরবী **حنان حمدي**) **হান ভায়োলেট** নামে পরিচিত একজন মরোক্কান বংশোদ্ভুত  জার্মান সংগীতশিল্পী এবং র‍্যাপার।

## জীবনী
নামিকা ফ্রাঙ্কফুর্টে বড় হয়েছেন। তার দাদা-দাদী মরোক্কোর উপকূলীয় শহর নাদোর থাকেন । 

তার প্রথম অ্যালবাম *নাডোর* ২০১৫ সালের ২১ শে জুলাই এ প্রকাশিত হয়। অ্যালবামটিতে তার প্রথম একক 'লাইব্লিংম্যানস্চ'এ অন্তর্ভুক্ত হয়েছে। জুলাই, ২০১৫ এর শেষ নাগাদ অ্যালবামটি জার্মান অ্যালবামের চার্টে তেরো নম্বরে পৌঁছেছিল। একক লাইব্লিংম্যানস্চ জার্মান চার্টের সাতাশ নম্বরে আত্মপ্রকাশ করে এবং আট সপ্তাহ পর শীর্ষে উঠে আসে।

নামিকা সাতটি মিউজিক ভিডিও প্রকাশ করেছেন৷  না-মি-কা গান সহ, যা তার *ইপি হেলওয়্যাচ* অ্যালবামের । *নামিকা তার গানের হেলওয়াচের* একটি বিশেষ সম্পাদিত সংস্করণ প্রবেশ করেন (   ) বুন্দেসভিশন গানের প্রতিযোগিতা ২০১৫ মৌসুমে । ট্র্যাকটি প্রযোজনা করেছে জার্মান নির্মাতা দল বিটিজিস, যিনি লেনা, শাপ এবং অ্যান সোফির জন্যও প্রযোজনা করেছেন। তিনি হেসেন রাজ্যের প্রতিনিধিত্ব করেছিলেন। প্রতিযোগিতা শেষে ২৯ আগস্ট ২০১৫ এ গানটি সপ্তম স্থানে পৌঁছে। সম্প্রতি ২০১৮ সালে তিনি 'Jee parle pas français' পরিবেশন করেছেন যার রিমিক্সটি ব্ল্যাক এম এ দেখা যায়৷ ১লা জুলাই, তিনি তার দ্বিতীয় স্টুডিও অ্যালবাম "ক্যু ওয়ালু" প্রকাশ করেন।

*২০১৫ সালে নতুন সংগীত পুরস্কার* প্রতিযোগিতায় প্রতিযোগী হিসাবে তিনটি গান পরিবেশন করেন নামিকা।

## ডিসকোগ্রাফি

### অ্যালবাম

### অন্যান্য অবদান

### একক অবদান

**অন্যান্য রিলিজ**

* 2013: *ফ্লো জুম জিসাং* ( **হ্যান ভায়োলেট** হিসাবে)
* 2015: *নাদোর*
* 2015: *Wenn sie kommen* (কীর্তি)। আলী আস)
* 2015: *না-মি-কা*
* 2015: *মেইন ফিল্ম* (কীর্তি)। এমট্রিপ)
* 2016: *জাউবারল্যান্ড*
* 2018: *আহমেদ (1960-2002)*
* 2018: *ক্যু ওয়ালou*
* 2018: *ইচ সিঁদুর সিঁদুর দেবে*
* 2018: *জিরকাস*
* 2018 *ফ্যান্টম*

#### শিল্পী হিসাবে

## পুরস্কার

* 1Live ক্রোন 2015: *সেরা মহিলা শিল্পীর পক্ষে মনোনীত*

## তথ্যসূত্র


## বহিঃসংযোগ

* নামিকার ওয়েবসাইট
* 
* ''নমিকা'' লট.ডে
* ''জীবিকাতে নামিকা''  (সনি সংগীত বিনোদন থেকে লেবেল)
* ''S আলস কাইন্ড ওয়ার্চ আইচ ট্র্যারিগ, কেইন রিচিটিজ ডয়চে জু সিইন »''
* ডাই ওয়েলেটে নমিকা সম্পর্কে নিবন্ধ
* ইউটিউবে নমিকা

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:জার্মান মুসলিম
বিষয়শ্রেণী:আরব জার্মান
বিষয়শ্রেণী:সমসাময়িক আরঅ্যান্ডবি শিল্পী
হিরোয়ুকি মাতসুসিতা

**হিরোয়ুকি মাতসুসিতা** (ヒロ 松下|Hiro Matsushita) চ্যাম্প কার এবং ফর্মুলা আটলান্টিক সিরিজের প্রাক্তন চালক যিনি টয়োটা আটলান্টিক চ্যাম্পিয়নশিপ জিতেছেন ১৯৮৯ সালে প্রথম এবং একমাত্র জাপানি ড্রাইভার হিসাবে। তিনি কোনোসুকে মাতসুসিতা, প্যানাসনিক এর প্রতিষ্ঠাতার নাতি  এবং মাসাহারু মাতসুসিতা এর পুত্র, যিনি ১৯৬১ সাল  থেকে ষোল বছর ধরে প্যানাসনিক এর দ্বিতীয় সভাপতি  হিসাবে দায়িত্ব পালন করেছিলেন।

## রেসিং ক্যারিয়ার

মাতসুসিতা কার রেসিং করার আগে ১৯৭৭ থেকে ১৯৭৯ এর মধ্যে জাপানে মোটরসাইকেলের রেসিং শুরু করেছিলেন। প্যানাসনিকের সহায়তায় তিনি যুক্তরাষ্ট্রে চলে আসেন এবং ১৯৮৬ সালে তিনি প্রথম ফর্মুলা ফোর্ড রেসে প্রবেশ করেন। তিনি ডেটোনার ২৪ ঘণ্টা এবং দ্বিতীয়বার ১৯৮৮ সালে সেব্রিং ১২ ঘণ্টায় দ্বিতীয় স্থান অর্জন করেছিলেন। মাতসুশিটা ১৯৮৯ সালে টয়োটা আটলান্টিক চ্যাম্পিয়নশিপ (প্যাসিফিক বিভাগ) সর্বকালের বৃহত্তম পয়েন্ট মার্জিনের সাথে জয়ের মাধ্যমে নিজের নামটি পরিচিত করতে শুরু করেছিলেন।

## ব্যক্তিগত জীবন
মাতসুসিতা ২০০১ সালে রেসিং জীবনকে বিদায় দেন. তার পরিবার ১৯৯০ সালে যুক্তরাষ্ট্রে ** মাতসুসিতা ইন্টারন্যাশনাল কর্পোরেশন** প্রতিষ্ঠা করেন এবং ২০০১ সাল থেকে তিনি যুক্তরাষ্ট্রের পারিবারিক ব্যাবসা গুলো দেখাশোনা করে আসছেন। **মাতসুসিতা ইন্টারন্যাশনাল কর্পোরেশন** ১৯৯১ সালে স্বনামধন্য  রেস কার এর মেকার **সুইফট কার** কে কিনে নেন. মাতসুসিতা সুইফট চেয়ারম্যান হওয়ার পর তিনি কোম্পানির নাম সুইফট কার থেকে সুইফট ইঞ্জিনিয়ারিং এ পরিবর্তন করেন। **সুইফট ইঞ্জিনিয়ারিং** হচ্ছে একটি আমেরিকান ইঞ্জিনিয়ারিং প্রতিষ্ঠান। এটি  মনুষ্যবিহীন আকাশযান, হেলিকপ্টার, সাবমেরিন, মহাকাশযান, **মহাশূন্যযান**, **নভোযান**, রোবোটিক এর নকশা এবং ম্যানুফ্যাকচারিং করে।

মাতসুসিতা এখন ক্যালিফোর্নিয়া এ বসবাস করেন।

## আরও দেখুন
* সুইফট ইঞ্জিনিয়ারিং
* সুইফট এক্সআই

## তথ্যসূত্র

## বহিঃসংযোগ
* DriverDatabase
* MOTORSPORT STATS
* NASCAR
* RacingSportsCars 
*
*

*

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোবের ক্রীড়াবিদ
বিষয়শ্রেণী:জাপানি মোটর গাড়ি প্রতিযোগিতার চালক
বিষয়শ্রেণী:প্যানাসনিক
বিষয়শ্রেণী:জাপানি ব্যবসায়ী
বিষয়শ্রেণী:জাপানি শতকোটিপতি
বিষয়শ্রেণী:২০শ শতাব্দীর জাপানি ব্যবসায়ী
বিষয়শ্রেণী:২১শ শতাব্দীর জাপানি ব্যবসায়ী
সুইফট এক্সআই

**সুইফট এক্সআই** () আমেরিকার  সুইফট ইঞ্জিনিয়ারিং এবং জাপানের কোবে ইনস্টিটিউট অফ কম্পিউটিং এর যৌথ উদ্যোগের একটি আমেরিকান- জাপানি কোম্পানি।  এই কোম্পানি টি মনুষ্যবিহীন আকাশযান এর অপারেশন  ও রোবটিক্স প্রযুক্তির সার্ভিস দেয়।

## নির্বাহী পরিচালকগণ
### হিরো মাতসুসিতা
এই কোম্পানির CEO সনামধন্য জাপানি প্রতিষ্ঠান প্যানাসনিক এর প্রতিষ্ঠাতা কোনোসুকে মাতসুসিতার নাতি হিরোয়ুকি মাতসুসিতা।
### নিক বড়ুয়া
(COO) হিসাবে, ​নিক বড়ুয়া কে ২০১৮ সাল থেকে নিয়োগ করা হয়েছে। নিক বড়ুয়া ইয়েল বিশ্ববিদ্যালয় থেকে পদার্থবিদ্যায় বিএসসি ডিগ্রি অর্জনের পর, ক্যালিফোর্নিয়া ইন্সটিটিউট অব টেকনোলজি জ্যোতির্পদার্থবিদ্যায় এমএসসি থেকে ডিগ্রী লাভ করেন। এর পরে একজন পদার্থবিদ হিসেবে জনসন স্পেস সেন্টার (JSC)এ কর্মরত ছিলেন। তিনি বর্তমানে জাপানে থাকেন এবং বায়বান্তরীক্ষ, দূরচিকিৎসা (টেলিমেডিসিন) এবং শিক্ষাগত শিল্পে কয়েকটি নির্বাহী পদে অধিষ্ঠিত। 

## ইতিহাস
১৩ ই এপ্রিল, ২০১৮ সালে সুইফট ইঞ্জিনিয়ারিং (একটি সেন ক্লেমেন্তে, ক্যালিফোর্নিয়া আমেরিকান ইঞ্জিনিয়ারিং প্রতিষ্ঠান) এবং  'ওয়ার্ক-রেডি' পেশাদার আইটি কর্মীদের গ্র্যাজুয়েট স্কুল কোবে ইনস্টিটিউট অফ কম্পিউটারিং এর যৌথ উদ্যোগে সুইফট এক্সআই স্থাপন করা হয়। সুইফট ইঞ্জিনিয়ারিং ৩ যুগের ও বেশি  স্বায়ত্তশাসিত সিস্টেম, হেলিকপ্টার, সাবমেরিন, মহাকাশ প্রকৌশল, গ্রাউন্ড যানবাহন, রোবটিক্স এবং উন্নত সংমিশ্রণ সহ বুদ্ধিমান সিস্টেম এবং উন্নত যানগুলিতে নকশা, প্রকৌশল করে আসছে।

## আরও দেখুন
* হিরোয়ুকি মাতসুসিতা
* সুইফট ইঞ্জিনিয়ারিং
* নিক বড়ুয়া

## তথ্যসূত্র

## বহিঃসংযোগ
* Swift Xi Inc
* 
* 

বিষয়শ্রেণী:জাপানের বায়বান্তরীক্ষ কোম্পানি
বিষয়শ্রেণী:জাপানে বিমানচালনা
বিষয়শ্রেণী:যৌথ উদ্যোগ
বিষয়শ্রেণী:দেশ অনুযায়ী তালিকা
বিষয়শ্রেণী:জাপানের প্রযুক্তি কোম্পানি
বিষয়শ্রেণী:জাপানের প্রকৌশল কোম্পানি
আদিল হুসাইন

**আদিল হুসাইন** (  ) একজন পাকিস্তানি অভিনেতা এবং পরিচালক। *দাসি ,* *মাতা-ই-জন হ্যায় তু*, *মোহাবত সুব কা सितারা হ্যায় ,* *জ্যাকসন হাইটস* এবং *মেরা* নাসিবের চরিত্রে তিনি সবচেয়ে বেশি পরিচিত। 

## ক্যারিয়ার
১৯৯০ সালে তিনি সিটি এফএমের প্রভাতের অনুষ্ঠানের মাধ্যমে তার ক্যারিয়ার শুরু করেন। তিনি বিজ্ঞাপন, টিভি নাটক এবং টেলিফিল্মে কাজ করতে শুরু করেন। তার অভিনীত টেলিফিল্ম *দুনিয়া গোল হ্যায়* **কারা ফিল্ম ফেস্টিভ্যালে** প্রদর্শন করা হয়। ২০০৮ সালে তিনি পরিচালনা শুরু করেন।

## ফিল্মোগ্রাফি

### টেলিভিশন

### ফিল্মস
| এখনও মুক্তি না পাওয়া চলচ্চিত্রগুলি বোঝায়

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:পাকিস্তানি চলচ্চিত্র অভিনেতা
বিষয়শ্রেণী:করাচির অভিনেতা
বিষয়শ্রেণী:মুহাজির ব্যক্তি
কোনোসুকে মাতসুসিতা

কোনোসুকে মাতসুসিতা (松下 幸 之 助 ২৭ নভেম্বর ১৮৯৪ - ২৭ এপ্রিল ১৯৮৯) একজন জাপানি শিল্পপতি ছিলেন যিনি প্যানাসনিক প্রতিষ্ঠা করেছিলেন, বৃহত্তম জাপানি  ইলেকট্রনিক্স সংস্থা।

## তথ্যসূত্র

## বহিঃসংযোগ

* 

বিষয়শ্রেণী:১৮৯৪-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:জাপানি কোম্পানি প্রতিষ্ঠাতা
বিষয়শ্রেণী:জাপানি উদ্ভাবক
বিষয়শ্রেণী:জাপানি শতকোটিপতি
বিষয়শ্রেণী:নেটবুক নির্মাতা
বিষয়শ্রেণী:২০শ শতাব্দীর উদ্ভাবক
বিষয়শ্রেণী:প্যানাসনিক
বিষয়শ্রেণী:২০শ শতাব্দীর জাপানি ব্যবসায়ী
বিষয়শ্রেণী:২০শ শতাব্দীর ব্যবসায়ী
লুইস জর্জ রিভেরা হেরেরা

use both this parameter and |birth_date to display the person's date of birth, date of death, and age at death) -->
| death_place        = 
| death_cause        = 
| body_discovered    = 
| resting_place      = 
| resting_place_coordinates = 
| burial_place       = 
| burial_coordinates = 
| monuments          = 
| nationality        = পুয়ের্তোরিকান
| other_names        = 
| siglum             = 
| citizenship        = 
| education          = 
| alma_mater         = 
| occupation         = 
| years_active       = 
| era                = 
| employer           = 
| organization       = 
| agent              = 
| known_for          = 
| notable_works      = 
| net_worth          = 
| height             = 
| television         = 
| title              = 
| spouse             = 
| partner            = 
| children           = 
| parents            = 
| mother             = 
| father             = 
| relatives          = 
| family             = 
| awards             = 
| website            = 
| signature          = 
| signature_size     = 
| signature_alt      = 
| footnotes          = 
}}

**লুইস জর্জ রিভেরা হেরেরা** (জন্ম ১৯৭২, পুয়ের্তো রিকো) একজন পুয়ের্তোরিকান পরিবেশকর্মী যিনি ২০১৬ সালে নর্থইস্ট ইকোলজিক্যাল করিডোর নেচার রিজার্ভ (সিইএন) রক্ষায় তার কাজের জন্য গোল্ডম্যান পরিবেশ পুরস্কার পেয়েছিলেন।

## প্রাথমিক এবং শিক্ষা জীবন
লুইস জর্জ রিভেরা হেরেরা সারা জীবন পুয়ের্তো রিকোতে কাটিয়েছেন, রিও আল্টোতে (সান জুয়ানের নিকটবর্তী এলাকা) জন্মগ্রহণ করেছেন এবং বেড়ে উঠেছেন। পরিবেশ সুরক্ষায় সক্রিয়ভাবে অবদান রাখার তার দৃঢ় সংকল্প তার জীবনের প্রথম বছর থেকে শুরু হয়, যখন মাত্র আট বছর বয়সে তিনি খননকারীদের চার প্রজন্ম ধরে তার পরিবারের খামার ধ্বংস করতে দেখেন, কারণ জমিটি পুয়ের্তো রিকো সরকার একটি নিকাশী পরিশোধন কেন্দ্র নির্মাণের উদ্দেশ্যে জবরদখল করেছিল, ক্যারোলিনা আঞ্চলিক স্যানিটারি ওয়াটার ট্রিটমেন্ট প্ল্যান্ট।

তার নিজের ভাষায়, "আমি সিদ্ধান্ত নিয়েছিলাম যে যখন আমি বড় হব তখন আমি পরিবেশ সুরক্ষা সম্পর্কিত কিছু অধ্যয়ন করব এবং কাজ করব", তাই তিনি পুয়ের্তো রিকো বিশ্ববিদ্যালয়, রিও পিয়েদ্রাস ক্যাম্পাসে (ইউপিআরআরপি) পরিবেশ রক্ষণাবেক্ষণ অধ্যয়ন করেন এবং পরবর্তীতে স্কুল অফ প্ল্যানিং-এ পরিবেশ পরিকল্পনায় স্নাতকোত্তর ডিগ্রি সম্পন্ন করেন।

## তথ্যসূত্র

বিষয়শ্রেণী:পুয়ের্তো রিকান পরিবেশবিদ
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
কুবাত পাশা মাদ্রাসা

থাম্ব|মাদ্রাসার মূল ফটক।

**কুবাত পাশা মাদ্রাসা** (    ) দক্ষিণ তুরস্কের মেরসিন প্রদেশের তারসুস জেলার একটি ঐতিহাসিক মাদ্রাসা।

## অবস্থান
মাদ্রাসাটি মূল রাস্তার দক্ষিণে পুরাতন শহরের কেন্দ্রস্থলে অবস্থিত। যেখানে তারসাসের বড় মসজিদ , দানিয়ালের মাজার এবং সেন্ট পলস চার্চ সহ আরও কয়েকটি ঐতিহাসিক ভবন রয়েছে। মাদ্রাসা ভবনটি পশ্চিমে দানিয়ালের মাজারের মুখোমুখি।

## ইতিহাস
মাদ্রাসা ইসলামী দেশগুলির প্রধান ধর্মীয় শিক্ষা প্রতিষ্ঠান। ১৫৫৭ সালে কুবাত পাশা মাদ্রাসা প্রতিষ্ঠিত হয়।   পিরী পাশার ভাই, রামাযানীদ বাড়ির সদস্য এবং উসমানীয় সাম্রাজ্যের সামন্ত বেগ কুবাত পাশা মাদ্রাসাটি প্রতিষ্ঠিত করেন।  ১৫১৭ সালে রামাজানীয়দরা অটোমানদের অভিজাতত্ব গ্রহণ করে।

মাদ্রাসাটি অনেকবার পুনর্নির্মাণ হয়। ১৯৬৯-১৯৭০ সালে পুনর্নির্মাণের সময় এটি যাদুঘর হিসাবে ব্যবহার করার জন্য নতুনভাবে নকশাকৃত হয় এবং সেইজন্য কিছু মূল বৈশিষ্ট্য নষ্ট হয়ে যায়। ১৯৯৯ সালে তারসাস যাদুঘরটি ৭৫ তম বার্ষিকী সাংস্কৃতিক কেন্দ্রের বর্তমান ভবনে স্থানান্তরিত করা হয়।  ড্যানিয়েল মসজিদের মাজার পুনর্নির্মাণের সময় মাদ্রাসা ভবনটি মসজিদ হিসাবে ব্যবহৃত হত।

## ভবন
মাদ্রাসাটি সেলজুক স্থাপত্যের আদলে সেরা পাথরের গাঁথনে নির্মাণ করা হয়েছে। মাদ্রাসার একটি আয়তক্ষেত্রাকার আকৃতির স্থাপনার পরিকল্পনা রয়েছে। ভবন প্রাঙ্গণে চারপাশে একটি আইওয়ানসহ দুটি কক্ষ রয়েছে। ১৯৭০ সালের পুনর্নির্মাণ কাজ চলাকালে ভবনটি মূল বৈশিষ্ট্য অনেকটা নষ্ট হয়ে যায়। মাদ্রাসাটি চতুর্ভুজ আকৃতির যার চারপাশে ১৬ টি কক্ষ রয়েছে। খিলানযুক্ত কক্ষগুলিতে অগ্নিকুণ্ড সংযুক্ত রয়েছে। দক্ষিণ-পশ্চিমে সেলজুক স্থাপত্য শৈলীর আদলে নির্মিত দরজা দিয়ে মাদ্রাসায় প্রবেশ করা হয়।

২০১২ সালে তারসাস পৌরসভা মাদ্রাসায় আরেকটি পুনর্নির্মাণের কাজ শুরু করে। পুনর্নির্মাণের কাজের সময় প্রবেশদ্বারটির গোড়ায় প্রাচীন গ্রীক ভাষায় একটি শিলালিপি পাওয়া যায়। যা রোমান সাম্রাজ্য আমলের বলে মনে করা হয়।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১১৫৭-এ প্রতিষ্ঠিত
বিষয়শ্রেণী:তুরস্কের মাদ্রাসা
বিষয়শ্রেণী:সেলজুক স্থাপত্য
বিষয়শ্রেণী:তুরস্কের উসমানীয় স্থাপত্য
বিষয়শ্রেণী:১৬শ শতাব্দীর মাদ্রাসা
বিষয়শ্রেণী:উসমানীয় সাম্রাজ্যের ভবন ও স্থাপনা
টিএসএমসি

**তাইওয়ান সেমিকন্ডাক্টর ম্যানুফ্যাকচারিং কোম্পানি লিমিটেড** (Taiwan Semiconductor Manufacturing Company, Limited) বা সংক্ষেপে **টিএসমসি** (TSMC) ( *থাইওয়ান চি থি তিয়েনলু চিৎসাও কুফেন ইঔশিয়েন কুংসি*) একটি তাইওয়ানি বহুজাতিক ও চুক্তিভিত্তিক অর্ধপরিবাহী শিল্পোৎপাদন ও নকশাকরণ কোম্পানি (ব্যবসা প্রতিষ্ঠান)। এটি তাইওয়ানের বৃহত্তম কোম্পানিগুলির একটি। ২০২০ সালের শেষে এসে এটি (স্যামসাং ইলেকট্রনিক্‌স ও ইন্টেল কর্পোরেশনকে অতিক্রম করে) বাজার পুঁজিভবনের ভিত্তিতে বিশ্বের সবচেয়ে মূল্যবান অর্ধপরিবাহী কোম্পানিতে পরিণত হয়। এটি বিশ্বের বৃহত্তম নিবেদিত ও স্বাধীন একমুখী অর্ধপরিবাহী ঢালাই প্রতিষ্ঠান (পিওর-প্লে))। কোম্পানিটির প্রধান কার্যালয় তাইওয়ানের শিঞ্চু নগরীর শিঞ্চু বিজ্ঞান উদ্যান এলাকাতে অবস্থিত। এটির সিংহভাগ মালিকানা বিদেশী বিনিয়োগকারীদের হাতে। ২০২০ সালের তথ্য অনুযায়ী টিএসএমসি-র বৈশ্বিক উৎপাদন ক্ষমতা প্রায় ১ কোটি ৩০ লক্ষটি ৩০০ মিলিমিটার "ওয়েফার" (বহুসংখ্যক সমন্বিত বর্তনীবিশিষ্ট সিলিকন চাকতি)। এটি ক্রেতাদের জন্য ২ মাইক্রোমিটার থেকে ৫ ন্যানোমিটার প্রক্রিয়া-গ্রন্থি পর্যন্ত সমন্বিত বর্তনী বা সিলিকন চিলতে উৎপাদন করে থাকে। টিএসএমসি ৭ ন্যানোমিটার প্রক্রিয়া ও ৫ ন্যানোমিটার প্রক্রিয়ার সমন্বিত বর্তনীর উৎপাদন ক্ষমতাবিশিষ্ট প্রথম কোম্পানি ছিল। এটি চরম অতিবেগুনী প্রস্তরলিখন (এক্সট্রিম আলট্রাভায়োলেট লিথোগ্রাফি) প্রযুক্তি ব্যবহার করে ব্যবসায়িক পর্যায়ের উচ্চ পরিমাণে সমন্বিত বর্তনী উৎপাদন করা প্রথম কোম্পানি ছিল।

## তথ্যসূত্র

বিষয়শ্রেণী:১৯৮৭-এ প্রতিষ্ঠিত ইলেকট্রনীয় সামগ্রী কোম্পানি
বিষয়শ্রেণী:১৯৮৭-এ প্রতিষ্ঠিত তাইওয়ানি কোম্পানি
বিষয়শ্রেণী:শিঞ্চু-ভিত্তিক শিল্প প্রতিষ্ঠান
বিষয়শ্রেণী:তাইওয়ান স্টক এক্সচেঞ্জে তালিকাভুক্ত কোম্পানি
বিষয়শ্রেণী:তাইওয়ানের ইলেকট্রনীয় সামগ্রী কোম্পানি
বিষয়শ্রেণী:তাইওয়ানের অর্ধপরিবাহী কোম্পানি
বিষয়শ্রেণী:ঢালাই অর্ধপরবাহী কোম্পানি
বিষয়শ্রেণী:তাইওয়ানি মার্কা
বিষয়শ্রেণী:তাইওয়ানের প্রযুক্তি কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:তাইওয়ানী মার্কা
বীর লাহজার মাদ্রাসা

থাম্ব|মাদ্রাসার হলকক্ষ
**বীর লাহজার মাদ্রাসা** (    ) তিউনিশিয়ার তিউনিসে অবস্থিত একটি মাদ্রাসা।

## অবস্থান
বাম|থাম্ব| এল পাচা সড়কের ধাতব ফলক
মাদ্রাসাটি তিউনিশিয়ার তিউনিসের ৪০ এল পাচা সড়কে অবস্থিত।

## ইতিহাস
হোসেন সাম্রাজ্যের বেগ প্রথম আবু আই-হাসান আলী  তার রাজত্বকালে চার মাদ্রাসা নির্মাণ করেন। তারমধ্যে ১৭৫২ সালে এল বাচিয়া মাদ্রাসা এবং ১৭৫৬ সালে এল আছুরিয়া মাদ্রাসা নির্মাণ করেন। একই বছরে তিনি  বীর লাহজার মাদ্রাসা নির্মাণের আদেশ দেন।

তার মৃত্যুর পরে ১৭৫৭ সালে মাদ্রাসাটির নির্মাণ কাজ শেষ হয়।

কয়েক দশক ধরে দেশের বিভিন্ন অঞ্চল থেকে আগত   মালিকি অনুসারী শিক্ষার্থীদের মাদ্রাসাটি পাঠদান করে।

## মাদ্রাসার সম্পত্তি
প্রথম আবু এল-হাসান আলি মাদ্রাসায় ২৫ টি বিভিন্ন আর্থিক সম্পদ যেমন ৫টি *ফাউন্ডিকস*, ৩টি দোকান, একটি বাড়ি ইত্যাদি দান করেন।

## স্থাপত্য
বাম|থাম্ব| মাদরাসার ভিত্তিপ্রস্তর ফলক
থাম্ব|মাদ্রাসার বাহিরের সজ্জা
প্রবেশ পথে একটি সুন্দর মার্বেল ধাতুপট্টাবৃত রয়েছে।

দরজার ডানদিকে মাদ্রাসায় একটি জানালা দিয়ে সজ্জিত একটি ঝর্ণা রয়েছে এবং একটি মার্বেল ফলক রয়েছে যাতে মাদ্রাসার ভিত্তি সম্পর্কে কিছু তথ্য লেখা আছে।

এটিতে শিক্ষার্থীদের জন্য ১৬টি কক্ষ এবং একটি প্রার্থনা কক্ষ রয়েছে। 
চিত্র:Patio de la madrasa de Bir Lahjar, Medina de Túnez, Túnez, 2016-09-04, DD 83.jpg|রাতে মাদ্রাসা
চিত্র:Madrassa Bir Lahjar 1.jpg|মাদ্রাসার সাধারণ দৃশ্য
চিত্র:Bir lahjar.jpg|মাদ্রাসার প্রবেশপথ
চিত্র:Rue bir lahjar.jpg|বীর লহজার সড়কে
চিত্র:Plaque d'inauguration de centre Culturel Bir Lahjar.jpg|বীর লাহজারের স্মরণীয় ফলক


## তথ্যসূত্র
 

বিষয়শ্রেণী:১৭৫৭-এ প্রতিষ্ঠিত
বিষয়শ্রেণী:তিউনিশিয়ার মাদ্রাসা
পাওলা নুনিয়েস

**পাওলা নুনিয়েস রিবাস** (, ; জন্ম: ৮ এপ্রিল ১৯৭৮; **পাওলা নুনেজ** নামেও পরিচিত) হলেন একজন মেক্সিকীয় অভিনেত্রী এবং টেলিভিশন প্রযোজক।

## ব্যক্তিগত জীবন
নুনিয়েস মেক্সিকোর বাজা ক্যালিফোর্নিয়ার টেকাটায় জন্মগ্রহণ করেন। তিনি ১২ বছর বয়সে থিয়েটারে অভিনয় শুরু করেছিলেন।  ১৬ বছর বয়সে তিনি অভিনয়ের স্কুল সিফ্যাক টিভি অ্যাজটেকায় পড়াশোনা শেষ করেন এবং অভিনয় শিল্পী হিসেবে তার কর্মজীবন শুরু করেন৷ নুনিয়েস ধারাবাহিক নাটকও প্রযোজনা করে থাকেন।

আমোর ইন কাস্টোডিয়ায় তার সহ-শিল্পী আন্দ্রেজ প্যালাসিওস তার একজন ঘনিষ্ট বন্ধু। নুনিয়েস রোমাঞ্চকর ক্রীড়ার প্রতি ভীষণভাবে আকৃষ্ট।

## পেশাজীবন
১২ বছর বয়সে তিনি মঞ্চাভীনয় এবং ১৬ বছর বয়সে টেলিভিশনে অভিনয় শুরু করেছিলেন। *আমোর ইন কাস্টোডিয়া*য় বার্বারা বাজটেরিকা চরিত্রে অভিনয়ের জন্য তিনি মেক্সিকোয় জনপ্রিয়তা লাভ করেন৷ বৈশ্বিক উষ্ঞায়নের বিষয়ে জনসচেতনতা গড়ে তোলার জন্য ২০০৭ সালে তিনি গ্রিন পিসের সাথে যুক্ত হয়েছিলেন। তাকে *জিকিউ*র মত মেক্সিকোর বেশ কিছু জাতীয় ম্যাগাজিনেও দেখা গিয়োছে।

২০১০ সালের জুলাইয়ে তিনি *চিনকো মুজেরেস উসান্ডো এল মিসমো ভেসিডো*তে থ্রিসা চরিত্রে দেখা যায়।

নুনিয়েস এফআইসি আমেরিকা এবং টেলিঅ্যান্টিওকিয়ার যৌথ প্রযোজনায় নির্মিত *কিয়েন আনিয়স ডি পারডনে* খলনায়ক চরিত্রে অভিনয় করেছেন। তিনি ছাড়াও এর শ্রেষ্ঠাংশে অভিনয় করেছেন আনা ক্লডিয়া টালানকন এবং মানোলো কারডোনা। এটি রচনা করেছেন লুইস ল্যাঙ্গলেমি। ২০১৪ সালে নুনিয়েস ইউজিনো সিলার এবং লরা ফ্লোরেসের সাথে মার্কিন টেলিনভেলা *রেইনা ডি কারাজোনেসে* কেন্দ্রীয় চরিত্রে অভিনয় করেছেন।

## চলচ্চিত্রের তালিকা
### চলচ্চিত্র

### টেলিভিশন

## পুরস্কার ও মনোনয়ন

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:২১শ শতাব্দীর মেক্সিকান অভিনেত্রী
বিষয়শ্রেণী:মেক্সিকান নারী মডেল
মালতেপে মসজিদ

**মালতেপে মসজিদ** ( অনুঃ মালতেপে জামে মসজিদ) তুরস্কের আঙ্কারায় অবস্থিত  মসজিদ। তুরস্কের স্থাপত্যশৈলীতে বর্গাকার জমির উপর নির্মিত মসজিদটি দুই মিনার ও একটি এক গম্ভুজবিশিষ্ট। আঙ্কারার মালতেপে শহরতলীতে অবস্থিত মসজিদটি ১৯৫৪ সালে স্থাপিত, এবং ১৯৫৯ হতে সক্রীয়। এটি আঙ্কারার অপর জনপ্রিয় কোজাতেপে মসজিদের পাশাপাশি অন্যতম পরিচিত মসজিদ। নিয়মিত সালাত আদায় ছাড়াও মসজিদটি মহিলাদের কুরআন শিক্ষা ও জানাজার জন্য ব্যবহৃত হয়।

## অবস্থান
মালতেপে মসজিদটি আঙ্কারা শহরের মালতেপে অঞ্চলে অবস্থিত,এটির ভৌগোলিক অবস্থান । মসজিদটির পশ্চিমে  দুরত্বে মোস্তফা কামাল আতাতুর্কের সমাধিসৌধ এবং পূর্বে  দূরে আঙ্কারার সিহিয়ে স্কয়ার অবস্থিত।

## ইতিহাস
একটি বেসরকারী সংস্থার উদ্যোগ ও আগ্রহে মসজিদটি নির্মাণ করা হয়েছিল।   রিকায় আকসায়ের স্থাপত্যনকশা অনুযায়ী মেহমেত ভারলিয়ার মসজিদটি নির্মাণ করেছিলেন। নির্মাণের আগে নির্মাণস্থল আঙ্কারার পৌরসভা দ্বারা পরিচ্ছন্ন ও পবিত্র করা হয়েছিল। ১৯৫৪ সালে মসজিদটির নির্মাণ শুরু হয় এবং ১৯৫৯ সালে সমাপ্ত হয়েছিল।

## গঠন ও শৈলী
উঠানসহ মালতেপে মসজিদের । মসজিদটি নিকটবর্তী সড়ক হতে ৩০ মিটার উঁচু ঢিবির উপর নির্মিত, এটি একটি বর্গাকার ভূমির উপর নির্মিত, যার প্রতিটি বাহুর দৈর্ঘ্য । শীতকালে মসজিদটির মেঝে গরম করার ব্যবস্থা যুক্ত আছে।  মসজিদের দেয়ালের বহিরাবরণ, ভিত্তিতল হতে  পর্যন্ত সিরামিক দিয়ে আবৃত। একক সবুজ গম্বুজটির উচ্চতা । প্রধান গম্বুজ ছাড়াও উত্তর দিকে ৫টি ছোট গম্বুজ আছে। এটির দুই মিনার ও একটি ঝুলন্ত বারান্দা সহ প্রতিটি  উঁচু। বারান্দাতে উঠে আসার জন্য ১৪২ ধাপের সিঁড়ি আছে। তিনটি দরজা দিয়ে এই মসজিদে প্রবেশ করা যায়, একটি সম্মুখে, অপর দুইটি দরজা পাশে স্থাপিত। এটির সামনের ও পাশের জানালা গুলি দাগ প্রতিরোধি কাঁচ নির্মিত। 

মালতেপে মসজিদের গম্বুজের অভ্যন্তরে সূরা আল-ফাতিহা লেখা আছে। মসজিদের অভ্যন্তরে মেঝে হতে ৫ মিটার পর্যন্ত টালি বসানো, এর উপরে মার্বেলে খোদাই করে সূরা আত-তাগাবুন লেখা আছে।  মসজিদের মূল অংশের বাইরে অজু করার স্থান, মহিলার কুরআন শিক্ষার ঘর এবং মসজিদের উঠানে কেবলার ডানদিকে পৃথক জানাজার স্থান এবং কৃত্রিম ঝর্ণা আছে।

## চিত্রশালা

চিত্র:Maltepe_Cami.jpg|মসজিদের সম্মুখভাগ
চিত্র:Maltepe_mosque.jpg|মসজিদের মিনার ও গম্ভুজসমূহ
চিত্র:Photography_by_Victor_Albert_Grigas_(1919-2017)_Ankara_Turkey_Mosque_Parade_March_1970_00247_(37526082552).jpg|১৯৭০ সালে মসজিদটির বহিঃদৃশ্য
চিত্র:Photography_by_Victor_Albert_Grigas_(1919-2017)_Ankara_Turkey_Mosque_Parade_March_1970_00242_(37525746642).jpg|নিকটবর্তী সড়ক হতে মসজিদ


## তথ্যসূত্র

বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:মসজিদ স্থাপত্য
বিষয়শ্রেণী:তুরস্কের মসজিদ
বিষয়শ্রেণী:ইসলামি স্থাপত্য
বিষয়শ্রেণী:আঙ্কারার মসজিদ
বিষয়শ্রেণী:চাঙ্কায়া, আঙ্কারা
বিষয়শ্রেণী:গম্বুজসহ মসজিদ
আন্দালৌসিয়া মাদ্রাসা

**আন্দালৌসিয়া মাদ্রাসা** (  ) বা*মাদ্রাসা এল ইউনসিয়া* নামেও পরিচিত তিউনিশিয়ার তিউনিসে অবস্থিত একটি মাদ্রাসা। এটিকে সিদি এল আজমির মাদ্রাসাও বলে কারণ এটি জাউইয়ার কাছাকাছি অবস্থিত । 

## অবস্থান
বাম|থাম্ব| এরাকাহ সড়কে ধাতব ফলক
আর +এরাকাহ সড়কে মাদ্রাসাটি অবস্থিত। সন্ত আবি আহমেদ মোহাম্মদ ইউনেসের স্মৃতিসৌধের কাছাকাছি অবস্থিত। এছাড়াও মদিনা সিদি ইয়উনেস হিসাবে পরিচিত।

## ইতিহাস
থাম্ব|মাদ্রাসার স্মারক ফলক
১৬০৯ সালে স্পেনের তৃতীয় ফিলিপের বিধি অনুসরণে স্পেন থেকে বহিষ্কৃত হওয়া তিউনিসে আগত মুসলমানদের একটি দল এই মাদ্রাসাটি তৈরি করেছিল।

এই জনগোষ্ঠী সামাজিক, অর্থনৈতিক এবং সাংস্কৃতিক ক্ষেত্রে রাজ্যের উন্নয়নে অবদান রেখেছে। বাব সৌখ্যায় সৌভান আল্লাহ মসজিদও তৈরি করেন।

## বর্তমান অবস্থা
থাম্ব|প্রতিবন্ধী ব্যক্তিদের সহায়তার জন্য সমিতির প্যানেল
বর্তমানে মাদ্রাসাটি প্রতিবন্ধীদের জন্য সমিতির কার্যনির্বাহী কার্যালয় হিসাবে ব্যবহার হচ্ছে। 

## তথ্যসূত্র
  

বিষয়শ্রেণী:১৬০৯-এ প্রতিষ্ঠিত
বিষয়শ্রেণী:তিউনিশিয়ার মাদ্রাসা
এএসএমএল

বাম|থাম্ব|200px|নেদারল্যান্ডসের ফেল্ডহোফেন শহরে এএসএমএল-এর প্রধান কার্যালয়
**এএসএমএল** একটি নেদারল্যান্ডস-ভিত্তিক বহুজাতিক কোম্পানি যেটি আলোকপ্রস্তরলিখন ব্যবস্থা (ফটোলিথোগ্রাফি সিস্টেম) নির্মাণ ও উৎপাদনের বিশেষায়িত ক্ষেত্রে নিয়োজিত। ২০২১ সালে এটি অর্ধপরিবাহী শিল্পখাতের জন্য আলোকপ্রস্তরলিখন ব্যবস্থা সরবরাহকারী বৃহত্তম প্রতিষ্ঠান ছিল। এই ব্যবস্থাগুলি কম্পিউটার ও অন্যান্য ইলেকট্রনীয় যন্ত্রে বা যন্ত্রাংশে ব্যবহৃত সমন্বিত বর্তনী উৎপাদন প্রক্রিয়ার জন্য অত্যাবশ্যক। আলোকপ্রস্তরলিখন যন্ত্রগুলিতে আলোকীয় পদ্ধতিতে একটি পাতলা সিলিকন চাকতি বা ওয়েফারের উপরে কোনও নকশা বা ছাঁদের প্রতিচ্ছবি তৈরি করা হয়। ওয়েফারটি একটি আলোক-সংবেদী উপাদান (ফটোরেজিস্ট) দ্বারা আবৃত থাকে। এই প্রতিচ্ছবি চিত্রণ পদ্ধতিটি একটি ওয়েফারের উপর বহু ডজন বার বারংবার প্রয়োগ করা হয়। ফটোরেজিস্ট অতঃপর অধিকতর প্রক্রিয়াজাত করে সিলিকনের উপরে প্রকৃত ইলেকট্রনীয় বর্তনী সৃষ্টি করাহয়। এএসএমএল-এর যন্ত্রগুলি যে আলোকীয় প্রতিচিত্রণ প্রক্রিয়াটি সম্পন্ন করে, সেটি প্রায় সব ধরনের সমন্বিত বর্তনী উৎপাদন প্রক্রিয়ায় ব্যবহার করা যায়। এএসএমএল-এর যন্ত্রগুলি মূলত দুই ধরনের আলোকপ্রস্তরলিখন কৌশল ব্যবহার করে। এগুলি হল গভীর অতিবেগুনী নিমজ্জন (Deep Ultraviolet Immersion ডিইউভি ইমার্শন) এবং চরম অতিবেগুনী (Extreme Ultraviolet) কৌশল। ২০২০ সালে এসে কোম্পানিটি প্রথমোক্ত কৌশলটির জন্য ৮৮% বাজারের ভাগ এবং দ্বিতীয়টির জন্য ১০০% বাজারের ভাগ দখল করে, ফলে এটি সারা বিশ্বের আলোকপ্রস্তরলিখন যন্ত্রের বাজারে একচেটিয়া কারবারে পরিণত হয়েছে। কেবল জাপানি ক্যানন ও নিকন কোম্পানিগুলি এটির দুই বড় প্রতিদ্বন্দ্বী হিসেবে এখনও সক্রিয় রয়েছে।

কোম্পানিটি ১৯৮৪ সালে ফিলিপস ও এএসম কোম্পানির সংযুক্তির মাধ্যমে "অ্যাডভান্সড সেমিকন্ডাকটর ম্যাটেরিয়াল্‌স লিথোগ্রাফি" সংক্ষেপে "এএসএমএল" নামে যাত্রা শুরু করে। বর্তমানে এটির কোনও পূর্ণ নাম নেই, এটি কেবল এএসএমএল নামেই পরিচিত।

## তথ্যসূত্র

বিষয়শ্রেণী:নেদারল্যান্ডসের প্রযুক্তি কোম্পানি
বিষয়শ্রেণী:ওলন্দাজ মার্কা
বিষয়শ্রেণী:নেদারল্যান্ডসের ইলেকট্রনীয় সামগ্রী কোম্পানি
বিষয়শ্রেণী:অর্ধপরিবাহী সরঞ্জাম কোম্পানি
বিষয়শ্রেণী:ন্যাসড্যাক-১০০-তে তালিকাভুক্ত কোম্পানি
বিষয়শ্রেণী:ন্যানোপ্রযুক্তি কোম্পানি
বিষয়শ্রেণী:নেদারল্যান্ডসে প্রধান কার্যালয়ভিত্তিক বহুজাতিক কোম্পানি
বিষয়শ্রেণী:১৯৮৪-এ প্রতিষ্ঠিত ওলন্দাজ কোম্পানি
বিষয়শ্রেণী:১৯৮৪-এ প্রতিষ্ঠিত প্রযুক্তি কোম্পানি
বিষয়শ্রেণী:নেদারল্যান্ডসে সদর দপ্তর বহুজাতিক কোম্পানি
বিষয়শ্রেণী:১৯৮৪-এ প্রতিষ্ঠিত কম্পিউটার কোম্পানি
বিষয়শ্রেণী:১৯৮৪-এ প্রতিষ্ঠিত ইলেকট্রনিক্স কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
রেল জাদুঘর, হাওড়া

**রেল জাদুঘর** হাওড়ার ফোরশোর রোডে অবস্থিত একটি জাদুঘর। এটি ভারতের রেল বিষয়ক অন্যতম গুরুত্বপূর্ণ যাদুঘর এবং কলকাতা মহানগর অঞ্চল ও হাওড়া শহরের অন্যতম প্রধান পর্যটন আকর্ষণ। জাদুঘরটি ২০০৬ সালে হাওড়া রেলওয়ে স্টেশন চত্বরে স্থাপন করা হয়। এটি **হাওড়া রেল মিউজিয়াম** হিসাবে অধিক পরিচিত।

জাদুঘরটি ভারতীয় রেলওয়ে দ্বারা পরিচালিত হয়। এটি সাড়ে চার একর জমিতে স্থাপন করা হয়। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য প্রদর্শিত হয়। জাদুঘর প্রদর্শনের জন্য নিদিষ্ট প্রবেশ মূল্য নির্ধারিত রয়েছে।

## ইতিহাস
পূর্ব ভারতের প্রথম ট্রেনটি ১৮৫৪ সালের ১৫ অগস্ট হাওড়া ও হুগলির মধ্যে যাত্রা শুরু করে। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌঁছেছিল ট্রেনটি। এর পরে সমগ্র ভারতের সাথে পূর্ব ভারতের রেলপথ ও রেল পরিচালনা ব্যবস্থা বহু পরিবর্তনের মধ্যদিয়ে বর্তমান অবস্থায় পৌঁছায়। জাদুঘরটি শতাব্দী প্রাচীন রেল ব্যবস্থায় ব্যবহৃত ট্রেন ও রেল ইঞ্জিন সহ বিভিন্ন সরঞ্জামসমূহ জনসাধারণের সম্মুখে তুলে ধরার জন্য ভারতীয় রেলের তত্ত্বাবধানে ২০০৬ সালে চালু হয়।

## সংগ্রহ
২৫০px|থাম্ব|বাম|জাদুঘরে প্রদর্শিত একটি রেল ইঞ্জিন
জাদুঘরে ট্রেন চলাচলের পুরানো লন্ঠন সিগন্যাল, টেলিফোন, যন্ত্রাংশ সহ বহু উপকরণ সংগৃহীত কারা হয়েছে। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য রয়েছে। এছাড়াও দেড়শ বছরের পুরনো বাষ্পীয় ইঞ্জিন, ভিন্টেজ কামরা রয়েছে।

এখানে কবিগুরু এক্সপ্রেস- সহ বিভিন্ন এক্সপ্রেস ট্রেনের প্রতিরূপ-সংস্করণ সংরক্ষিত হয়েছে। জাদুঘরে হিন্দি চলচ্চিত্র ''পরিনীতা''র অন্তর্গত ‘কস্ত মজা’ গানের দৃশ্যায়নে ব্যবহৃত স্টিম ইঞ্জিনটি স্থান লাভ করেছে।

জাদুঘরে হাওড়া স্টেশনের আদলে নির্মিত ভবন রয়েছে। জাদুঘরে টয় ট্রেনের ব্যবস্থা রয়েছে।

## প্রদর্শনী
২৫০px|থাম্ব|ডান|ট্রয় ট্রেন
* **ডব্লিউসিএম-৫ রেল ইঞ্জিন**- ভারতে নির্মিত প্রথম ব্রডগেজ বৈদ্যুতিক লোকোমোটিভ।
* **এইচপিএস-৩২** - ইস্ট পাকিস্তান রেলওয়ের একটি ইঞ্জিন। ভারতীয় সেনা ১৯৭১-এর ভারত-পাক যুদ্ধের সময় এই পাক ইঞ্জিনটি আটক করে।
* **ইন্দ্রপ্রস্থ** - পরিষেবা প্রদান থেকে অবসরকারী ভারতীয় রেলের প্রাচীনতম লোকোমোটিভ।

## প্রদর্শনের সময় ও প্রবেশ মূল্য

জাদুঘরটি রবিবার, সোমবার, মঙ্গলবার, বুধবার ও শুক্রবার, শনিবার জনসাধারণের জন্য উন্মুক্ত থাকে। সকাল ১০:৩০ ঘটিকা থেকে বিকাল ৫:৩০ ঘটিকা পর্যন্ত খোলা রাখা হয়।  

জাদুঘরে প্রবেশের জন্য প্রবেশ মূল্য নির্ধারিত রয়েছে। নির্ধারিত মাথাপিছু প্রবেশ মূল্য ৩০ টাকা।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের জাদুঘর
বিষয়শ্রেণী:২০০৬-এ পশ্চিমবঙ্গে প্রতিষ্ঠিত
বিষয়শ্রেণী:২০০৬-এ প্রতিষ্ঠিত জাদুঘর
বিষয়শ্রেণী:কলকাতার জাদুঘর
তারামণি

**তারামণি** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ শহরের প্রথম তথ্যপ্রযুক্তি উদ্যান এবং একাধিক শিক্ষা সংক্রান্ত গবেষণা প্রতিষ্ঠানের জন্য একটি উল্লেখযোগ্য। লোকালয়টি আদিয়ার ও বেসান্তনগরের মধ্যবর্তী। এটি মূলত পুরাতন মহাবলীপুরম সড়ক বা আইটি এক্সপ্রেস এর উপর অবস্থিত একটি এস্টেট।

চেন্নাই শহরে ইচ্ছুকদের জাপানি ভাষা শিক্ষালাভের জন্য আমেরিকান ইন্টার্নেশনাল স্কুল অফ চেন্নাইয়ের প্রাঙ্গণে জাপানিজ স্কুল এডুকেশন ট্রাস্ট অফ চেন্নাই একটি সপ্তাহান্তিক ব্যবস্থা করেছিল। ২০০৩ খ্রিস্টাব্দে এই ব্যবস্থাটি এআইএস চেন্নাইতে স্থানান্তরিত করা হয়।

## অবস্থান

পুরাতন মহাবলীপুরম সড়ক এবং সরদার প্যাটেল সড়কের সংযোগস্থলে অবস্থিত মধ্য কৈলাস মন্দির তারামণির জনপদের শুরু সূচিত করে। এর চারদিকে রয়েছে আদিয়ার, বেসান্তনগর, তিরুবান্মিয়ুর, বেলাচেরি ও পেরুঙ্গুড়ি। চেন্নাই আর্টারিয়াল রোড তথা পুরাতন মহাবলীপুরম সড়ক বর্তমানে রাজীব গান্ধী সালাই নামে পরিচিত। তারামণি ও বেলাচেরি সংযোগকারী তারামণি লিংক রোড অন্যতম গুরুত্বপূর্ণ সড়ক। এই সড়ক বেলাচেরির বিজয় নগর বাস স্ট্যান্ড অতিক্রম করে স‌ঈদাপেটের লিটিল মাউন্ট জংশনে এসে মেটবক্কম হয়ে তাম্বরম অবধি বিস্তৃত হয়েছে। অত্যধিক যানজট লাঘব করতে বর্তমানে এটি ছয় লেন বিশিষ্ট সড়কে পরিণত করার সিদ্ধান্ত নেওয়া হয়েছে।

## ফিল্ম সিটি

১৯৯৬ খ্রিস্টাব্দে প্রস্তাবনার দ্বারা এমজিআর ফিল্ম সিটি প্রতিষ্ঠা করা হয়।  তৎকালীন তামিলনাড়ুর মুখ্যমন্ত্রী জয়ললিতা জয়রাম মুখ্যমন্ত্রী পদে আসীন হওয়ার পর এটিই ছিল তার প্রথম সবচেয়ে বড় প্রকল্প। তবে কিছু সংবাদপত্রে প্রতিবেদন অনুসারে এটি "নলেজ পার্ক" বা শিক্ষা উদ্যানে পরিণত করার পরিকল্পনা রয়েছে।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
স্বাস্থ্যকর পরিবেশের অধিকার

একটি **স্বাস্থ্যকর পরিবেশের অধিকার** অথবা **একটি টেকসই এবং স্বাস্থ্যকর পরিবেশের অধিকার** হলো একটি মানবাধিকার যা মানবাধিকার সংস্থা এবং পরিবেশগত সংস্থাগুলি দ্বারা অনুমোদিত। এটি পরিবেশ ব্যবস্থাকে রক্ষা করে মানুষের স্বাস্থ্য সুরক্ষিত রাখার জন্য তৈরি হয়েছে। স্বাস্থ্যকর পরিবেশের অধিকারটি অন্যান্য স্বাস্থ্য-কেন্দ্রিক মানবাধিকারের সাথেও জড়িত। যেমন জল এবং স্বাস্থ্য বিধিব্যবস্থার অধিকার, খাদ্যের অধিকার এবং স্বাস্থ্যের অধিকারের সঙ্গে আন্তঃসংযুক্ত। স্বাস্থ্যকর পরিবেশের অধিকার পরিবেশগত মান রক্ষা করতে মানবাধিকারের পদ্ধতিগুলি ব্যবহার করে। প্রকৃতির অধিকারের জন্য গড়ে ওঠা আইনী মতবাদের বিপরীতে পরিবেশের গুণগত মান রক্ষার জন্য মানুষের জন্য তৈরি অধিকার গুলিকে এগিয়ে নিয়ে যাবার চেষ্টা করে। এটি মানুষের বা অন্যান্য আইনী প্রতিষ্ঠানের জন্য সৃষ্ট অধিকারকে প্রকৃতিতে রক্ষা ও প্রসারিত করার চেষ্টা করে।
থাম্ব|262x262পিক্সেল|পাম তেল পেতে ইন্দোনেশিয়ায় বন উজাড়। দেশের বেশিরভাগ বন খেজুর গাছ দ্বারা প্রতিস্থাপনের জন্য খুব দ্রুত হারে ধ্বংস হচ্ছে।
এই অধিকারে পরিবেশে আইনগুলি নিয়ন্ত্রণ বলবৎ করা, দূষণ নিয়ন্ত্রণ করা এবং পরিবেশগত সমস্যার দ্বারা ক্ষতিগ্রস্ত সম্প্রদায়ের জন্য ন্যায়বিচার এবং সুরক্ষা প্রদানে রাষ্ট্রের বাধ্যবাধকতা তৈরি করে। জলবায়ু পরিবর্তন সম্পর্কিত মামলা মোকদ্দমা এবং অন্যান্য পরিবেশগত সমস্যাগুলির জন্য পরিবেশগত আইনী দৃষ্টান্ত প্রতিষ্ঠা করার জন্য স্বাস্থ্যকর পরিবেশের অধিকার একটি গুরুত্বপূর্ণ অধিকার হয়ে দাঁড়িয়েছে।

একটি স্বাস্থ্যকর পরিবেশের অধিকার মানবাধিকার এবং জলবায়ু পরিবর্তনের প্রতি আন্তর্জাতিক দৃষ্টিভঙ্গীর মূল অভিমুখ। আন্তর্জাতিক চুক্তিগুলি যা এই অধিকারকে সমর্থন করে সেগুলির মধ্যে উল্লেখযোগ্য হলো ১৯৭২ সালের স্টকহোম ঘোষণা, ১৯৯২-এর রিও ঘোষণা এবং পরিবেশের জন্য আরও সাম্প্রতিক বিশ্বায়ন চুক্তি। জাতিসংঘের দেড় শতাধিকের বেশি সদস্য  রাষ্ট্রীয় আইন, মামলা-মোকদ্দমা, সাংবিধানিক আইন, চুক্তি আইন বা অন্যান্য আইন কর্তৃপক্ষের মাধ্যমে  কোনও না কোনও রূপে এই অধিকারকে স্বীকৃতি দিয়েছে। আফ্রিকান চাৰ্টার অন হিউম্যান অ্যান্ড পিপলস রাইটস, আমেরিকান কনভেনশন অন হিউম্যান রাইটস, এবং এসকাজু চুক্তির প্রত্যেকটিতে স্বাস্থ্যকর পরিবেশের অধিকার অন্তর্ভুক্ত হয়েছে। অন্যান্য মানবাধিকার পরিকাঠামো, যেমন শিশুদের অধিকার সম্পর্কিত সম্মেলনে পরিবেশগত সমস্যাগুলির উল্লেখ করা হয় কারণ তারা পরিকাঠামোর মূল কেন্দ্রবিন্দুর সাথে সম্পর্কযুক্ত। এক্ষেত্রে স্বাস্থ্যকর পরিবেশের অধিকার শিশুদের অধিকারেরও অন্তৰ্ভুক্ত।

মানবাধিকার ও পরিবেশ বিষয়ক জাতিসংঘের বিশেষ প্ৰতিবেদক জন এইচ নক্স (২০১২-২০১৮) এবং ডেভিড আর বয়ড (২০১৮–) আন্তর্জাতিক আইনে এই অধিকারগুলি কীভাবে প্রয়োগ করবেন সে সম্পর্কে সুপারিশ করেছেন। ২০২০ সালে এটি জাতিসংঘের বেশ কয়েকটি কমিটিতে এবং এর পাশাপাশি স্থানীয় আইনী সম্প্রদায়সমূহে যেমন নিউ ইয়র্ক সিটি বার দ্বারা অনুমোদিত হয়েছিল।

## তথ্যসূত্র


বিষয়শ্রেণী:মানবাধিকার
ফেলো অব দ্য রয়্যাল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ড

**রয়্যাল এশিয়াটিক সোসাইটি অব গ্রেট ব্রিটেন ও আয়ারল্যান্ডের ফেলো (FRAS)** হলেন এমন ব্যক্তি, যাঁদের রয়্যাল এশিয়াটিক সোসাইটির কাউন্সিল নির্বাচিত করে, যাতে এশিয়া সম্পর্কিত বিজ্ঞান, সাহিত্য ও শিল্পকলার ক্ষেত্রে গবেষণা এবং জ্ঞানচর্চা উৎসাহিত হয়।

## তথ্যসূত্র


## বহিঃসংযোগ
* রয়্যাল এশিয়াটিক সোসাইটির অফিসিয়াল ওয়েবসাইট 
* ফেলোশিপ সংক্রান্ত অফিসিয়াল পাতা
* ইংরেজি উইকিপিডিয়ায় "Fellow of the Royal Asiatic Society"

বিষয়শ্রেণী:রয়্যাল এশিয়াটিক সোসাইটির সভ্য
বিষয়শ্রেণী:যুক্তরাজ্যের বিদ্বৎসমাজের সভ্য
হাইপোলিপোপ্রোটিনেমিয়া

**হাইপোলিপোপ্রোটিনেমিয়া,** **হাইপোলিপিডেমিয়া,** হলো এক ধরনের ডিসলিপিডেমিয়া যেটিকে রক্তে লিপিড অথবা লিপোপ্রোটিনের অস্বাভাবিক নিম্ন মাত্রা দ্বারা সংজ্ঞায়িত করা হয়। এটি জিনগত রোগ যেমন হাইপোফলিপোপ্রোটিনেমিয়া ও হাইপোবেটালিপোপ্রোটিনেমিয়া, অপুষ্টি, অপশোষণ, ক্যান্সার, হাইপারথাইরয়েডিজম এবং লিভারের রোগের মাধ্যমে ঘটে থাকে।

## কারণসমূহ
হাইপোলিপিডেমিয়ার কারণগুলোর মধ্যে রয়েছে:

* হাইপোবেটালিপোপ্রোটিনেমিয়া (এলডিএল কোলেস্টেরল বা অ্যাপোলিপোপ্রোটিন বি নিম্ন স্তরের)
* অপুষ্টি
* অপশোষণ
* কিছু নির্দিষ্ট ক্যান্সার
* হাইপারথাইরয়েডিজম
* যকৃতের রোগ

## রোগ নির্ণয়
রক্তের ভিতরে চর্বিযুক্ত কণার পরিমাণ অধ্যয়নের মাধ্যমে হাইপোলিপিডেমিয়া নির্ণয় করা যেতে পারে। এ পরীক্ষা করার সময় রোগীকে পরীক্ষা করার পূর্বের রাতে উপবাস করতে হবে। এর জন্য (কোলেস্টেরল-হ্রাসকারী ওষুধ ছাড়া) মানদণ্ডগুলি হলো: মোট কোলেস্টেরলের মাত্রা ১২০ mg/dL এর উপরে এবং এলডিএল কোলেস্টেরলের মাত্রা ৫০ mg/dL এর উপরে থাকবে। 

### গুরুতর অসুস্থতা
গুরুতর অসুস্থতার ক্ষেত্রে, কম কোলেস্টেরলের মাত্রা ক্লিনিকাল অবস্থার অবনতির পূর্বাভাস দেয় এবং পরিবর্তিত সাইটোকাইন স্তরের সাথে সম্পর্কযুক্ত। 

*এএনজিপিটিএল ৩* জিনের একটি অনুলিপিতে জেনেটিক লস-অফ-ফাংশন ভেরিয়েন্ট সহ মানুষের মধ্যে সিরাম এলডিএল কোলেস্টেরলের স্তর হ্রাস করা হয়। *এএনজিপিটিএল ৩* এর দুটি অনুলিপিতে লস-অফ-ফাংশন বৈকল্পিকগুলোর মধ্যে, নিম্ন এলডিএল কোলেস্টেরল, নিম্ন এইচডিএল কোলেস্টেরল এবং নিম্ন ট্রাইগ্লিসারাইড দেখা যায়। 

হুফট রোগ হলো একটি বিরল অবস্থা। এক্ষেত্রে রক্তে লিপিডের মাত্রা কমে যায়, লাল ফুসকুড়ি দেখা দেয় এবং মানসিক ও শারীরিক প্রতিবন্ধকতা দেখা দেয়।

## চিকিৎসা
হাইপোলিপিডেমিয়া পরিত্রাণে ভিটামিন ই এর পরিপূরকগুলো শিশুদের সাহায্য করতে পারে।

## আরও দেখুন

## তথ্যসূত্র

 

## বহিঃসংযোগ

বিষয়শ্রেণী:লিপিড সম্পর্কিত ব্যাধি
ইসলাম: পাস্ট, প্রেজেন্ট অ্যান্ড ফিউচার

***ইসলাম: পাস্ট, প্রেজেন্ট অ্যান্ড ফিউচার*** বিশিষ্ট ধর্মতত্ত্ববিদ হান্স কংয়ের ২০০৭ সালের একটি বই। এটি একেশ্বরবাদী বিশ্বাসের উপর লেখা তার ত্রয়ীর চূড়ান্ত বই। এটিতে ইসলামের ১,৪০০ বছরের ইতিহাসের দীর্ঘ বিশ্লেষণ করা হয়েছে।

## সারাংশ
দুই দশকেরও বেশি সময় ধরে বিশ্ব ধর্মগুলি হান্স কংয়ের লেখালেখির জন্য কেন্দ্রীয় বিষয় হয়ে রয়েছে। এই বইয়ে তিনি ইসলামের গভীর বিবরণ দিয়েছেন, যা খ্রীষ্টধর্মের পরে দ্বিতীয় বৃহত্তম বিশ্ব ধর্ম। ১৪০০ বছরের ইতিহাসে দৃষ্টান্ত পরিবর্তনের বর্ণনা দিয়ে, বিভিন্ন স্রোতের রূপরেখা তৈরি করে এবং দিনের জরুরি প্রশ্নে ইসলামের অবস্থান জরিপ করে সম্পূর্ণ বিশ্লেষণ লিখেছেন। ইহুদি ধর্ম (১৯৯১) এবং খ্রীষ্টধর্ম (১৯৯৪) নিয়ে কং আগের গবেষণার মতো, তিনি বিশ্বাসের কেন্দ্রীয় নীতিগুলির উপর মনোনিবেশ করেন এবং একেশ্বরবাদী বিশ্ব ধর্মগুলির মধ্যে সমান্তরালতা দেখাতে চান। কোরআনের বিষয়বস্তু এবং অর্থের বিস্তারিত বিশ্লেষণের সাথে, তিনি এই ধারণাকে চ্যালেঞ্জ করেছেন যে বিভিন্ন ধর্মের লোকেরা অভ্যন্তরীণভাবে বিরোধিতা করছে। প্রকৃতপক্ষে, এই চিন্তাপ্রবণ এবং শক্তিশালী বইটির প্রবর্তনে, তিনি স্পষ্টভাবে এর বার্তাটি স্যামুয়েল হান্টিংটনের প্রভাবশালী সভ্যতার সংঘর্ষ (১৯৯৩) এর বিরোধী হিসাবে উপস্থাপন করেছেন। স্নায়ুযুদ্ধ পরবর্তী বিশ্বে ইসলামকে নতুন শত্রু হিসেবে উপস্থাপন করার পরিবর্তে এবং বর্তমান আন্তর্জাতিক পরিস্থিতিকে আরও পুনর্অস্ত্রায়ন ও ঘৃণার আহ্বান হিসেবে উপস্থাপন না করে তিনি পরামর্শ দেন যে "জাতির মধ্যে শান্তি" এর পূর্বশর্ত। তিনি উল্লেখ করেছেন বিশ্বে বিশ্ব রাজনীতি বোঝার জন্য ইসলাম সম্পর্কে জ্ঞানের প্রয়োজন। ডঃ কং ফাউন্ডেশন ফর এ গ্লোবাল এথিকের (ওয়েলথোসা) সভাপতি। ১৯৬০ সাল থেকে ১৯৯৬ সালে অবসর গ্রহণের আগ পর্যন্ত তিনি ইকুমেনিকাল থিওলজির অধ্যাপক এবং তুবিগেন বিশ্ববিদ্যালয়ের ইনস্টিটিউট ফর ইকুমেনিকাল রিসার্চের পরিচালক ছিলেন।

## তথ্যসূত্র

## বহিঃসংযোগ
* Oneworld Publications (includes sample chapter)
* Interview *[[Daily News Egypt]]*

বিষয়শ্রেণী:২০০৭-এর অ-কল্পকাহিনী বই
বিষয়শ্রেণী:ইসলাম সম্পর্কে ইতিহাস বই
ঘুরাবা (ইসলাম)

**গুরাবা** বা **আল-গুরাবা** (আরবি: الغرباء আল-ঘুরাবা’) হাদীসে বর্ণিত একটি ইসলামি পরকালের উপাধি, যা দিয়ে খাঁটি মুসলমানরা যে বৃহত্তর সমাজের অন্তর্ভুক্ত তাকে বোঝানো হয়। ঘুরাবা শব্দটির আক্ষরিক অর্থ - অদ্ভুদ।

## সাধারণ পর্যালোচনা

গুরাবা সম্পর্কে বিস্তারিত আলোচনা করা সর্বাধিক সহীহ হাদিস সংগ্রহ হ'ল সহিহ মুসলিম। এ গ্রন্থানুযায়ী, গুরাবা শব্দটি একটি গণনাযোগ্য বিশেষ্য হিসাবে ব্যবহৃত হয় (জনগণকে উল্লেখ করার জন্য), এবং একটি অ-গণনামূলক বিশেষ্য হিসাবে (ধারণা বোঝার জন্য)।

সৌদি আলেম আল-ওউদা গুরাবা অর্থ নিঃসঙ্গ ব্যক্তি বা একাকী হিসাবে বর্ণনা করেছেন। একটি আরবি জার্নাল ঘুরাবা শব্দটিকে বিদেশী অর্থ হিসাবে বর্ণনা করেছে।

## জনতাত্বিক

ঘুরাবা কারা, এমন প্রশ্নের জবাবে নবী মুহাম্মদ নিম্নরূপে উত্তর দিয়েছেন

অন্যান্য হাদীসেও একইভাবে তাদের বর্ণনা করা হয়েছে যারা বিপথগামী এবং তাদের মতবিরোধকারীদের সংখ্যাগরিষ্ঠ বলে সংশোধন করে এবং তাদেরকে অহেতুকবাদী বলেও বর্ণনা করে।

## ধর্মগ্রন্থে
কুরআন একইভাবে আদেশ করেছে,

## শাখা

ঘুরাবা হাদীসগুলিতে সমসাময়িক ও মধ্যযুগীয় ব্যাখ্যায় ঘুরাবার সদস্য হিসাবে গঠিত বিভিন্ন ধরনের প্রাচীন তত্ত্ব রয়েছে। একজন বিশ্লেষক মুসলিম পরিবারে জন্মগ্রহণকারী লোকদের মধ্যে থাকলে ঘুরাবা হিসাবে রূপান্তরিত হওয়ার বর্ণনা দিয়েছেন। ইবনে আল-কাইয়িম ঘুরাবাকে উদ্ভট ও অ-সংস্কারী ব্যক্তি হিসাবে উল্লেখ করেছেন। তিনি দাবি করেছেন যে তারা সহ-মুসলমানদের মধ্যেও অদ্ভুত বা উদ্ভট বলে বিবেচিত হন। তাঁর একটি প্রাচীন বংশোদ্ভূত চার্ট ছিল যার মধ্যে ঘুরাবা অমুসলিমদের মধ্যে মুসলমান ছিল, সাধারণ মুসলমানদের মধ্যে অবিচল মুসলমান এবং তারপরে অবিচল মুসলমানদের মধ্যে ইসলামী পন্ডিতরাও ছিলেন।

## তথ্যসূত্র

বিষয়শ্রেণী:ইসলামি পরিভাষা
ইসলাম ধর্মে পিতর

**শিমোন পিতর** (আরবি: شَمْعُون ٱلصَّفَا, ʿশামাউন আস-সাফা), আরবি ভাষায় **শামাউন আস-সাফা** বা **শামাউন ইবনে হামন** নামে পরিচিত, নবি ঈসা-এর মূল অনুসারী বা শিষ্যদের একজন ছিলেন তিনি।  যদিও ঈসার শিষ্যরা ইসলামী ধর্মতত্ত্বের ক্ষেত্রে গুরুত্বপূর্ণ ভূমিকা পালন করেন নি, তাঁরা উল্লেখযোগ্য একারণেই যে তাঁরা কেবলমাত্র কুরআনে নির্দিষ্টভাবে চিহ্নিত শিষ্যদের একটি দল।  পিতরের চিত্রটি, বিশেষত শিয়া ধর্মতত্ত্বের ক্ষেত্রে গুরুত্বপূর্ণ কারণ তিনি সাধারণত ঈসার উত্তরসূরি হিসাবে বিবেচিত হন, যিনি ঈসা পরবর্তী সময়ে বিশ্বস্তদের নেতৃত্ব দিয়েছিলেন, এবং তাই পিতর খ্রিস্টানদের (বিশেষত রোমান ক্যাথলিক)-দের দৃষ্টিতে 'প্রেরিতদের যুবরাজ'।

কুরআন স্পষ্ট বিবৃতি দেয় যে ঈসা ও তাঁর শিষ্যরা আল্লাহর প্রতি অবিচল বিশ্বাসী ছিল। কুরআনে লিপিবদ্ধ আছে যে, “ঈসা যখন ইস্রাইলীয়দের (বনি ইসরায়েল) প্রত্যাখ্যান অনুভব করতে শুরু করে, তখন তিনি লোকদের জিজ্ঞাসা করেছিলেন যে, তাদের মধ্যে কে সুসমাচার প্রচারে তাঁর সমর্থক হবে? এরপর শিষ্যরা উঠে দাড়িয়ে ঈসাকে সাক্ষ্য দিতে বলেছিলেন যে, তাঁরা ঈশ্বরের কাছে আত্মসমর্পন করেছেন এবং তাঁরা আজীবন ঈসার কাছে থাকার প্রতিশ্রুতি দিয়েছিলেন।” কুরআনে আরও সংরক্ষিত রয়েছে, যে ঈশ্বর ঈশার শিষ্যদেরকে তাঁর বার্তা ও তাঁর প্রেরিত পুরুষের উপর বিশ্বাস আনতে অনুপ্রাণিত করেছিলেন। যদিও কুরআনে শিষ্যদের নাম বা সংখ্যা উল্লেখ নেই, তবে কুরআনে অনুসারীদের কথা বলা হয়েছে এবং তাঁদের প্রধান হিসাবে পিতরকে সাধারণত সমস্ত তালিকার শীর্ষে রাখা হয়েছে।

পিতর সম্পর্কিত অসংখ্য ঘটনা মুসলিম ঐতিহ্য এবং তাফসীরে বর্ণিত। এর মধ্যে সর্বাধিক বিখ্যাত *আন্তোনিওকের পিতরের প্রচারের* বিবরণ, যা কাঠমিস্ত্রি হাবিবের কিংবদন্তির সাথে ঘনিষ্ঠভাবে জড়িত। মুসলিম ঐতিহ্যে বর্ণিত আছে যে, আন্তোনিওকের লোকেরা প্রতিমার প্রতি অনুগত ছিল তাই যিশুর দু'জন শিষ্য, জন এবং জুড, অ্যান্টিয়োকেতে সুসমাচার প্রচার করতে গিয়েছিলেন। এই দু'জন এক অসুস্থ ও এক অন্ধকে ভালোকরা করাসহ বিভিন্ন অলৌকিক ঘটনা দেখানো সত্ত্বেও খুব কম লোকই যোহন ও যিহূদের বার্তা অনুসরণ করেছিলেন। শিষ্যরা হাবিবের পুত্রকে সুস্থ করেছিলেন এবং হাবিব লোকদের কাছে সুসমাচার প্রচারে সহায়তা করেছিলেন। শিষ্যরা যখন এই খবর শহরের গভর্নরের কাছে পৌঁছলেন, তখন তিনি জন এবং জুডকে ডেকে পাঠান। গভর্নর ঈশ্বরের বার্তার সাথে একমত না হওয়ায় তিনি জন এবং জুডকে কারাগারে নিক্ষেপ করেন। তারা কারাগারে থাকাকালীন পিতর আন্তোনিওক গেলেন। পিতর রাজ্যপালের সামনে একটি অলৌকিক কাজ করার অনুমতি পান, তখন তিনি সাতদিন আগে মারা যাওয়া এক শিশুকে জীবিত করেছিলেন। তবে লোকেরা পিটারের কথা বিশ্বাস করে না। অধিকন্তু তাঁরা হাবিবের উপর ক্ষিপ্ত হয়ে তাকে পাথর মেরে হত্যা করে।  অমুসলিম সূত্র মতে পিতর এরপর রোমে গসপেল প্রচার করতে গিয়েছিলেন। 

শিয়া ইসলামের পাশাপাশি ইসমাইলবাদের শাখাগুলিতে পিতর গুরুত্বপূর্ণ, কারণ তাঁর ভূমিকা নবী মুহাম্মাদ এর পরে আলী ইবনে আবি তালিব প্রথম ইমাম হওয়ার মতামতের মতো। শিয়া মুসলিমরা মনে করেন যে প্রত্যেক বড় নবীরই একজন শিষ্য বা ওয়াসি و (وصي) ছিলেন, যাঁর মৃত্যুর পরে সেই শিষ্য ইমাম (নেতা) হয়েছিলেন: আদম-এর শীষ ছিল; নূহ-এর শাম ছিল; ইব্রাহিম-এর পুত্ররা ছিল; মুসা-এর ইউশা ছিল; ঈসা-এর পিটার ছিল।

## বিশ্বাসী অধস্তনগণ
: *নারজিস, তার মা, এবং তার পুত্র ([[ইসনা আশারিয়া]]র শিয়া মুসলিমদের দ্বাদশ ইমাম) সম্পর্কে তথ্যের জন্য, [[নারজিস]] এবং [[মুহম্মদ আল-মাহদী]] নিবন্ধগুলি দেখুন।*

## আরও দেখুন
People of Ya-Sin
## তথ্যসূত্র


বিষয়শ্রেণী:সেন্ট পিটার
বিষয়শ্রেণী:ইসলামে নতুন নিয়মের ব্যক্তি